钦定古今图书集成/明伦汇编/闺媛典/第237卷 > 孙可大妻李氏
## 钦定古今图书集成/明伦汇编/闺媛典/第237卷 > 孙可大妻李氏

按《济南府志》：“李氏，禹城人，孙可大妻。可大素孝，以父
丧悒悒而死。氏年二十七，屡求自尽不得，水浆不入
口者三日。亲属谓曰：‘死亦已矣，三子无依，奈何’？遂强
起，抚孤子，日夜纺绩，岁大祲，哺糠茹草，终不移志。三
子俱成立。长懋祚，省祭，次懋赏懋官，俱入县学。邑令
旌之。”